Propuneri aferente proiectului de hotarare privind aprobarea Regulamentului de organizare și funcționare a Bazinului de înot didactic – Baza Sportivă, formulate in temeiul Legii nr.52/2003 privind transparenta decizionala in 
administratia publica
1. Menținerea profesorilor, chiar daca aceasta masura presupune mărirea pretului abonamentelor.
Propunerea nu va fi preluata, intrucat structura Clubului Sportiv Judetean Vrancea, din care face parte si Bazinul de inot didactic, asa cum a fost ea aprobata, nu include posturi de profesori/instructor. 

2. Prețul abonamentului să fie mărit, însă condițiile de funcționare să rămână aceleași.
Propunerea nu va fi preluata, intrucat tarifele de utilizare a culoarelor vor fi supuse aprobarii plenului consiliului judetean ulterior. 

3. Prețurile aplicate să permita continuarea desfășurării antrenamentelor, chiar dacă va fi nevoie să se închirieze culoare. 
Aceasta sugestie nu va fi preluata motivat de faptul ca preturile aplicate in cadrul Bazinului de inot didactic au fost stabilite in baza unui raport de evaluare, întocmit de o persoană autorizată.
4. Preturile sa fie aliniate pentru toți utilizatorii, iar serviciile, specializate și de calitate, sa fie oferite de specialiști. S-a propus ajustarea grupelor de copii astfel:
· Inițiere / Începători (peste 4–5 ani): 1 instructor la maximum 6 copii. 

· Intermediari / Perfecționare: 1 instructor la 8 – 10 copii 

· Avansați / Performanță: 1 instructor la 10 – 12 copii .
Prin art. 15 și art.16 din Regulament se stabilește clar că instruirea sportivă se realizează prin intermediul structurilor specializate și al cluburilor, în timp ce art. 24¹ și 24² garantează accesul dedicat elevilor, unităților de învățământ și instituțiilor publice, menținând funcția socială și educativă a investiției. Prin urmare, aceasta propunere nu va fi preluata.
5. Menținerea profesorilor/instructorilor angajați ai bazinului si păstrarea organizării directe a cursurilor de inițiere și perfecționare. 
Clubul Sportiv Județean Vrancea, instituție aflată în subordinea Consiliului Județean Vrancea, este organizat și funcționează conform Hotărârii Consiliului Județean Vrancea nr. 77/06.05.2026, astfel cum a fost modificată prin Hotărârea nr. 121/08.06.2026. Prin aceste acte administrative structura organizatorică aprobată a Clubului Sportiv nu include posturi de profesori sau instructori. Prin urmare, aceasta propunere nu va fi preluata. 

6. Menținerea caracterului de bazin de înot didactic, inclusiv prin asigurarea personalului calificat necesar desfășurării cursurilor. 

Menținerea caracterului de bazin didactic nu este condiționată de angajarea directă de instructori de către administrator, ci de asigurarea cadrului tehnic și a infrastructurii necesare pentru ca programele de învățare a înotului să se poată desfășura în condiții optime. Astfel, Art. 15 și Art. 16 stabilesc în mod expres că activitățile de instruire și antrenament se realizează prin intermediul structurilor sportive, cluburilor și parteneriatelor specializate, asigurându-se totodată cadrul legal pentru accesul elevilor și al instituțiilor publice prin Art. 24¹ și Art. 24². Asadar, propunerea nu este justificata si nu va fi preluata. 
